Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 –račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-III. 2025.godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 52/25) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. ožujka 2025. godine od Ministarstva financija (KLASA: 400-02/25-01/14, URBROJ: 513-05-03-25-1 od 03. travnja 2025. godine sastavljen je Financijski izvještaj Općine Martijanec za razdoblje siječanj – ožujak 2025. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaj o obvezama (Obrazac OBVEZE),
* Bilješki.

Proračun Općine Martijanec za 2025. godinu i projekcije za 2026. i 2027. godinu donesen je na 27. sjednici Općinskog vijeća Općine Martijanec održanoj dana 17. prosinca 2024. godine (Službeni vjesnik Varaždinske županije br. 12/24).

**2. Bilješke uz Izvještaj o prihodima i rashodima, primicima i izdacima**

**Bilješka br.1 -** Prihodi i primici /rashodi i izdaci

Ukupni prihodi i primici (šifra X678) u izvještajnom razdoblju ostvareni su u iznosu od 604.060,89 eur ili 17,7% više nego u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u razdoblju od I-III. mjeseca ostvareni su u iznosu od 600.296,96 eur i veći su za 20,1% u odnosu na prethodnu godinu, prihodi od prodaje nefinancijske imovine ostvareni su u iznosu od 3.763,93 eur i manji su za 71,9% od istog razdoblja protekle godine. Primici od financijske imovine i zaduživanja nisu ostvareni.

Ukupni rashodi i izdaci (šifra Y345) u izvještajnom razdoblju su izvršeni u iznosu od 508.394,12 eur ili 21,2% više u odnosu na izvršenje u prethodnoj godini. Unutar ukupnih rashoda i izdataka, rashodi poslovanja (šifra 3) u razdoblju od I-III. mjeseca izvršeni su u iznosu od 382.339,56 eur i veći su za 27,5% u odnosu na prethodnu godinu, rashodi za nabavu nefinancijske imovine (šifra 4) izvršeni su u iznosu od 118.174,15 eur i veći su za 39,4% u odnosu na prethodnu godinu, izdaci za financijsku imovinu i otplate zajmova (šifra 5) izvršeni su u iznosu od 7.880,41 eur i manji su za 77,5% od istog razdoblja protekle godine jer ove godine nije bilo otplate beskamatnog zajma jer nam je povrat poreza skidan umanjenjem mjesečnih poreznih prihoda.

**Bilješka br. 2** (šifra 6)Prihodi poslovanja

Prihodi poslovanja (šifra 6) ostvareni su u iznosu 600.296,96 eur. U tablici koja slijedi daje se pregled ostvarenih prihoda poslovanja za razdoblje I-III. 2025. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Prihodi od poreza (61) | 287.018,27 | 47,81 |
| Pomoći iz inozemstva i od subjekata unutar općeg proračuna (63) | 204.854,83 | 34,13 |
| Prihodi od imovine (64) | 66.093,32 | 11,01 |
| Prihodi od upravnih i administrativnih pristojbi, pristojbi po posebnim propisima i naknada (65) | 40.086,37 | 6,68 |
| Prihodi od prodaje proizvoda i robe te pruženih usluga i prihodi od donacija (66) | 1.960,25 | 0,32 |
| Kazne, upravne mjere i ostali prihodi (68) | 283,92 | 0,05 |
| UKUPNO: | 600.296,96 | 100,00 |

Prihodi poslovanja, u odnosu na ostvarenje istog razdoblja prethodne godine bilježe povećanje za 20,1% u odnosu na izvještajno razdoblje prethodne godine. U strukturi ovih prihoda najznačajniju stavku čine porezni prihodi s udjelom od 47,81%, slijede pomoći iz inozemstva i od subjekata unutar općeg proračuna s udjelom 34,13%, zatim prihodi od imovine s udjelom s udjelom 11,01%, zatim prihodi od upravnih i administrativnih pristojbi i po posebnim propisima i naknada s udjelom 6,68%, prihodi od prodaje proizvoda i robe te pruženih usluga i prihodi od donacija sa 0,32% te kazne, upravne mjere i ostali prihodi s udjelom od 0,05%.

Prihodi od poreza (šifra 61) ostvareni su u iznosu od 287.018,27 eur što u odnosu na ostvarenje prethodne godine predstavlja povećanje od 13,7%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak (šifra 611) u izvještajnom razdoblju su ostvareni u iznosu od 281.683,06 eur i bilježe povećanje za 16,4% u odnosu na prethodnu godinu. Do povećanja je došlo zbog primljenog većeg poreza na dohodak.

Porezi na imovinu (šifra 613) u izvještajnom razdoblju su ostvareni u iznosu od 4.294,31 eur i manji su za 53,4% od ostvarenja prethodne godine, a odnose se na prihode od poreza na promet nekretnina.

Porezi na robu i usluge (šifra 614), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 1.040,90 eur odnosno manji su za 13,1% od istog razdoblja protekle godine.

Pomoći od inozemstva i od subjekata unutar općeg proračuna (šifra 63) u izvještajnom razdoblju ostvarene su u iznosu od 204.854,83 eur i u odnosu na prethodnu godinu povećane su za 6,9%, a obuhvaćaju sredstva fiskalnog izravnanja iz Državnog proračuna, sredstva za fiskalnu održivost dječjih vrtića, primljenu kapitalnu pomoć Fonda za zaštitu okoliša i energetsku učinkovitost za provedbu mjere prilagodbe klimatskim promjenama u svrhu jačanja otpornosti urbanih sredina te za provođenje izobrazno - informativnih aktivnosti u gospodarenju otpadom u okviru kružnog gospodarstva te kapitalnu pomoć Ministarstva znanosti i obrazovanja (NPOO) za dogradnju i opremanje Dječjeg vrtića Vlakić Martijanec.

Prihodi od imovine (šifra 64) u izvještajnom razdoblju su ostvareni u iznosu od 66.093,32 eur ili 411,3% više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Prihodi od nefinancijske imovine (šifra 642) u izvještajnom razdoblju su ostvareni u iznosu od 66.081,65 eur i veći su za 411,8% u odnosu na ostvarenje u prethodnoj godini zbog promjene zakonske osnove čime je općini određena pripadnost namjenskog dijela naknade za mineralne sirovine koja joj ranije nije pripadala te je povećan % varijabilnog dijela naknade na otkopanu količinu mineralnih sirovina s 30% na 40%.

Prihodi od upravnih i administrativnih pristojbi po posebnim propisima i naknade (šifra 65) u izvještajnom razdoblju su ostvareni u iznosu 40.086,370 eur i viši su u odnosu na prethodnu godinu za 39,6%. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Upravne i administrativne pristojbe (šifra 651) u izvještajnom razdoblju su ostvarene u iznosu od 7.573,89 eur i bilježe povećanje od 489,8% zbog plaćanja naknade za korištenje grobnog mjesta po poslanim uplatnicama. Prihodi po posebnim propisima (šifra 652) ostvareni su u iznosu od 11.647,27 eur i bilježe povećanje od 4,4%.

Prihodi s osnova komunalnog doprinosa i naknade (šifra 653) u izvještajnom razdoblju ostvareni su u iznosu od 20.865,21 eur i bilježe povećanje od 28,1% u odnosu na isto razdoblje u 2024. godini. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i robe te pruženih usluga i prihodi od donacija te povrati po protestnim jamstvima (šifra 66) ostvareni su u iznosu od 1.960,25 eur i u odnosu na prethodno razdoblje bilježe smanjenje od 86,2%. Do navedenog smanjenja je došlo jer nije bilo primljenih tekućih ni kapitalnih donacija.

**Bilješka br. 3** (šifra 3) RASHODI POSLOVANJA

Rashodi poslovanja (šifra 3) izvršeni su u iznosu 382.339,56 eur. U tablici koja slijedi daje se pregled izvršenih rashoda poslovanja za razdoblje I-III. 2025. godine.

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Rashodi za zaposlene (31) | 54.809,00 | 14,34 |
| Materijalni rashodi (32) | 152.268,37 | 39,83 |
| Financijski rashodi (34) | 1.162,69 | 0,30 |
| Pomoći dane u inozemstvo i unutar općeg proračuna (36) | 114.000,00 | 29,82 |
| Naknade građanima i kućanstvima na temelju osiguranja i druge naknade (37) | 9.694,54 | 2,53 |
| Ostali rashodi (38) | 50.404,96 | 13,18 |
| UKUPNO: | 382.339,56 | 100,00 |

Rashodi za zaposlene (šifra 31) u izvještajnom razdoblju su izvršeni u iznosu 54.809,00 eur.

Materijalni rashodi (šifra 32) u izvještajnom razdoblju izvršeni su u iznosu od 152.268,37 eur i u odnosu na prethodnu godinu bilježe povećanje od 24,2%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Financijski rashodi (šifra 34) u izvještajnom razdoblju su izvršeni su u iznosu 1.162,69 eur i bilježe smanjenje od 10,3% u odnosu na izvršenje u prethodnoj godini, a obuhvaćaju bankarske usluge i kamate za primljene kredite.

Pomoći dane u inozemstvo i unutar općeg proračuna (šifra 36) u izvještajnom razdoblju izvršene su u iznosu od 114.000,00 eur, veće su za 33,3%, a odnose se prijenose DV Vlakić Martijanec za redovno poslovanje.

Naknade građanima i kućanstvima na temelju osiguranja i druge naknade (šifra 37) u izvještajnom razdoblju su izvršene u iznosu od 9.694,54 eur i bilježe smanjenje od 23,5% u odnosu na izvršenje prethodne godine, a obuhvaćaju pomoći kućanstvima i cijene prijevoza učenika te sufinanciranje boravka djece u drugim dječjim vrtićima zbog nedostatka slobodnih mjesta u DV Vlakić Martijanec.

**Bilješka br. 4** (šifra 7) PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (šifra 7) u izvještajnom razdoblju ostvareni su u iznosu od 3.763,93 eur. Navedeni prihodi ostvareni su s osnove prodaje zemljišta i nekretnina po raspisanim javnim natječajima.

**Bilješka br. 5** (šifra 4) RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (šifra 4) u izvještajnom razdoblju izvršeni su u iznosu od 118.174,15 eur i u odnosu na prošlu godinu bilježe povećanje od 39,4%. Navedeni rashodi odnose se na slijedeće: kupnja nekretnine na kč. br. 577 i 578 k.o. Martijanec za izgradnju dječjeg igrališta, dodatna ulaganja u imovinu u vlasništvu Općine (nabava sprava za teretanu, dodatno unutarnje uređenje D.D. Rivalno, obnova nadstrešnice na D.D. Slanje, adaptacija prostorija u D.D. Madaraševec, uređenje parkirališta kod D.D. Rivalno), priprema natječajne dokumentacije i prijava projekta na natječaj – rekonstrukcija vatrogasnog doma u Martijancu, izrada projektnih prijedloga za prijave na natječaj te nabava kućišta za radar u Martijancu.

**Bilješka br.6.** (šifra 8) PRIMICIOD FINANCIJSKE IMOVINE I ZADUŽIVANJA

Primici od financijske imovine i zaduživanja (šifra 8) u izvještajnom razdoblju nisu ostvareni.

**Bilješka br.7.** (šifra 5) IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu i otplate zajmova (šifra 5) u izvještajnom razdoblju su izvršeni u iznosu od 7.880,41 eur, a odnose se na izdatke s osnova plaćanja rata dugoročnog kredita za dogradnju OŠ Martijanec.

**3. Bilješke uz Izvještaj o obvezama**

**Bilješka br.1**

Stanje obveza na početku izvještajnog razdoblja u obrascu Izvještaj o obvezama (šifra V001) iznosi 605.950,74 eur.

**Bilješka br. 2**

Stanje obveza na kraju izvještajnog razdoblja (šifra V006) iznosi 331.698,21 eur od čega stanje dospjelih obveza na kraju izvještajnog razdoblja (šifra V007) iznosi 12.141,75 eur, a sastoje se od slijedećih obveza:

* HRVATSKE VODE – obveza za naknadu za uređenje voda u iznosu od 10.119,06 eur,
* Energoidea d.o.o. – obveza za izradu studije Podizanje svijesti o vodenicama i njihovom potenc. na području Općine u iznosu od 1.750,00 eur,
* Javni bilježnik Kruno Radašić – za usluge javnog bilježnika u iznosu od 272,69 eur

Stanje nedospjelih obveza na kraju izvještajnog razdoblja (šifra V009) iznosi 319.556,46 eur. Glavninu tih obveza čini obveza po kreditu koji je podignut kod Hrvatske poštanske banke d.d. za Rekonstrukciju i dogradnju zgrade Osnovne škole Martijanec.

U Martijancu, 09.04.2025.

 OPĆINSKI NAČELNIK

 Branimir Nađ, mag. oec.